Мұхтар Тайжан: Мен жеке себептерге байланысты саясаттан кеттім
"Мұхтар Тайжан: Мен жеке себептерге байланысты саясаттан кеттім" | "https://abai.kz/post/18885"
TITLE: Мұхтар Тайжан: Мен жеке себептерге байланысты саясаттан кеттім
URL: https://abai.kz/post/18885
META: "Мұхтар Тайжан: Мен жеке себептерге байланысты саясаттан кеттім" | "https://abai.kz/post/18885"
DATE: 18.03.2014
AUTHOR(s): Абай-Ақпарат
TOTAL WORDS: 547
TEXT: Мұхтар Тайжанның арнайы баспасөз мәлихатында айтқан сөзі: - Саясатқа келетін заман болады, саясаттан кететін уақыт болады. Өйткені, осы жұмыспен үнемі айналысу мәңгі емес. Менің саясаттан кетуіммен біздің ұлттық демократиялық, патриоттық идеяларымыз өшіп, жұмысымыз тоқтайды деп ойламаймын. Бір адамның күші шектеулі. Қоғамдық-саяси жұмыстарда төрт жарым жыл жүрдім. Сондықтан, кететін уақыт келді деп санаймын. «Халықтық альянс» ұйымымыз бар. Олар полигондар мен гептилге қарсы жұмыстар жасап жатыр. Жігіттер, әріптестеріміз еуразиялық одаққа қарсы шығып жатыр. Мұның бәрі жұмыстың жалғаса беретінінің көрінісі. Мен жеке себептерге байланысты саясаттан кеттім. Ал, ойыммен осы бағыттамын. Әрі қарай қалай болатынын уақыт көрсетеді. Төменде Мұхтар Тайжанның фейсбук әлеуметтік желісіндегі жеке парағына жазғаны: Құрметті достар! Менің бұрынғы ұстанымым мен көзқарасым өзгерген жоқ және өткенге өкінбеймін. Егер 5 жыл бұрын алдымда не күтіп тұрғанын, қандай қиын соқпақ боларын білген болсам, бәрібір сол жолдан тайқымас едім. Қазір менің арым таза. Мен халықты ояту үшін, билікке әсер ету үшін барымды салдым. Жетістіктер де баршылық. Мұхтар Тайжанның арнайы баспасөз мәлихатында айтқан сөзі: - Саясатқа келетін заман болады, саясаттан кететін уақыт болады. Өйткені, осы жұмыспен үнемі айналысу мәңгі емес. Менің саясаттан кетуіммен біздің ұлттық демократиялық, патриоттық идеяларымыз өшіп, жұмысымыз тоқтайды деп ойламаймын. Бір адамның күші шектеулі. Қоғамдық-саяси жұмыстарда төрт жарым жыл жүрдім. Сондықтан, кететін уақыт келді деп санаймын. «Халықтық альянс» ұйымымыз бар. Олар полигондар мен гептилге қарсы жұмыстар жасап жатыр. Жігіттер, әріптестеріміз еуразиялық одаққа қарсы шығып жатыр. Мұның бәрі жұмыстың жалғаса беретінінің көрінісі. Мен жеке себептерге байланысты саясаттан кеттім. Ал, ойыммен осы бағыттамын. Әрі қарай қалай болатынын уақыт көрсетеді. Төменде Мұхтар Тайжанның фейсбук әлеуметтік желісіндегі жеке парағына жазғаны: Құрметті достар! Менің бұрынғы ұстанымым мен көзқарасым өзгерген жоқ және өткенге өкінбеймін. Егер 5 жыл бұрын алдымда не күтіп тұрғанын, қандай қиын соқпақ боларын білген болсам, бәрібір сол жолдан тайқымас едім. Қазір менің арым таза. Мен халықты ояту үшін, билікке әсер ету үшін барымды салдым. Жетістіктер де баршылық. Қоғамдық өмірге араласқан сәттен бастап айтқан әр сөзім мен әр ісіме өзім жауап беремін. Тіпті бүгінгі мәлімдемеме де ешкімнің, биліктің де, оппозицияның да, олигархтың да, қашқын саясаткерлердің де қатысы жоқ. Бала кезден бойыма сіңген өмірлік тәрбием мен білімімді және еліме деген махаббатымды ешкім өзгерте алмас. Мен не айтсам да, не жазсам да көзімді жеткізіп барып істеймін. Қазір де сол қалпымнан айнымаймын. Кез-келген нәрсеге бір сұрақпен - мұның елге пайдасы бар ма, жоқ па деп қарау керек. Сонда бәрі өз орнына келеді. Осыдан былай саясатқа белсенді түрде араласпаймын деуімнің бірнеше себебі бар. Ол жеке басыма да, қоғамдағы әртүрлі жағдайларға да байланысты. Жеке себептер - мұндай жұмыста, үздіксіз саясатта еш қолдаусыз ұзақ уақыт жүру мүмкін емес. Сөзбен емес, іспен қолдауды айтамын. Соңғы кездері өзіме және кәсіпорныма әкімшілік қысым күшейіп кетті. Ара салмаққа тура көзбен қараған жөн. Мемлекеттік машинаға төтеп беру оңай емес. Ал мен отбасыма жауап беруге міндеттімін. Басқа себептерді айтар болсам, алма ағашын қанша суарсаңыздар да, мезгілі жетпей піспейді. Халықтың санасы да, биліктің ойы да уақыты келмей өзгермейді. Күні толғанда біз суармай-ақ, өзі пісіп жетіледі. Халықты оятамын деп те қажеті жоқ. Өйткені, олар бәрін жақсы біліп отыр. Бірақ үндемейді. Күтеді. Әрі қорқады. Олар үшін басқа біреу істеп берсе екен дейді. Олай болмайды да, болған емес. Білек сыбанып, жеңді түріп, қара жұмысты бәрі бірдей істеуі керек. Басқа жол жоқ. Біз осыны жақсылап түсінуіміз тиіспіз. Сонда ғана ілгері жүре аламыз. Мен қоғамда қала беремін. Бірақ негізгі жұмысым қоғамдық өмір мен саясат болмайды. Барлықтарыңызға сәттілік тілеймін! Құрметпен Мұхтар Тайжан. 18.03.2014. Abai.kz
